อาทิตย์ 7 พ.ค. 66 เวลา 22.50 เรียกแท็กซี่สีชมพู ทส 4224 บริเวณ ถ.เพชรบุรีตัดใหม่ หน้าคอนโด Parkland Grand ถามว่าไปลาดพร้าวมั้ย คนขับบอกไม่ไป ก็เลยปิดประตู และถ่ายรูปทะเบียนเพื่อไปร้องเรียน จากนั้นก็โบกเรียกคันหลัง ซึ่งยอมไป

แต่แท็กซี่คันแรกกลับไม่ยอมขับต่อ ถอยรถมาจนเกือบจะชนคันหลัง จนคันหลังต้องบีบแตรลั่น จากนั้นคนขับ (ชายวัยกลางคน ลักษณะท้วมๆ หัวโล้น) ก็ลงจากรถมาโวยวาย (ขณะนั้นผมนั่งอยู่ในรถคันหลังแล้ว) บอกว่าให้เปิดประตู คนขับคันหลังก็เปิดกระจก โดยเขาพูดจาข่มขู่ว่า “ถ้าร้องเรียน จะฟ้องกลับนะ” ผมงง และถามว่าฟ้องเรื่องอะไร เขาตอบ “ทำลายทรัพย์สิน” (!?!?!) และโวยวายว่าตัวเองวิ่งแอพอยู่ จากนั้นก็เดินกลับไปขึ้นรถตัวเอง (ซึ่งก็งงว่าถ้ารับงานแอพแล้วจะเปิดไฟว่างหรือจอดรับผมทำไม)

ผมคิดว่าควรยึดใบประกอบอาชีพแท็กซี่ของคันนี้ เนื่องจากการข่มขู่ผู้โดยสารเป็นเรื่องร้ายแรงมาก ไม่สามารถยอมรับได้ มีความเสี่ยงจะก่อเหตุแบบนี้กับคนอื่น นอกจากนั้นยังไม่แน่ใจว่าทะเบียนรถคันนี้หมดอายุไปหรือยัง ทะเบียนเก่ามาก ตัวหนังสือเลือนอ่านยาก

ทั้งนี้ขอรบกวนให้เจ้าหน้าที่ระแวดระวังไม่ให้ข้อมูลก็ผู้ร้องเรียกหลุดไปถึงคนขับแท็กซี่รายนี้ได้ เนื่องจากมีพฤติกรรมก้าวร้าว ไม่น่าไว้วางใจ